મંજરી ત્યારે લગભગ બાવીસ-ત્રેવીસ વર્ષની હશે જયારે તેણે નોકરી જોઈન્ટ કરી હશે, દેખાવમાં અત્યંત સુંદર હતી, પણ કદાચ તેની સુંદરતા તેના ચહેરાની નહીં, પણ તેની પાસે એક સારૂ હ્રદય હતું, અત્યંત સરળ અને કાયમ હસતી, હસાવતી મંજરી ઓફિસનું પ્રિય પાત્ર હતું, મંજુરી મોડી નિકળે ત્યારે ઘરે પહોંચી અચુક મહેશ દવેના ઘરે ફોન કરી કહી દેતી.. સર ઘરે પહોંચી ગઈ છુ,ત્યારે તો લેન્ડ લાઈન ફોન જ હતા, ઘણી વખત તો મંજુરીનો ફોન મહેશ દવેના પત્ની સ્વાતી ઉપાડતા અને પછી પહોંચી ગઈ છુ તેવુ કહેવા મંજરીનો ફોન સ્વાતી સાથે અડધો કલાક ચાલતો હતો, સ્વાતી પોતાની દિકરી કેતાને લઈ ઘણી વખત ઓફિસ આવતા ત્યારે કેતા દસ વર્ષની હતી, પણ કેતાને જોતા મંજરી તેને તેડી લેતી અને સ્વાતીને કહેતી મેમ તમે બહાર જ ઉભા રહો સરને સરપ્રાઈઝ આપીએ.